CELEX: 
Language: sk
Date: 2017-11-16 00:00:00
Title: DELEGOVANÉ NARIADENIE KOMISIE (EÚ) …/… o zvýšení percentuálneho podielu rozpočtových zdrojov pridelených na projekty podporované formou grantov na opatrenia v rámci podprogramu „Životné prostredie“ vyhradeného na projekty na ochranu prírody a biodiverzity podľa článku 9 ods. 4 nariadenia Európskeho parlamentu a Rady (EÚ) č. 1293/2013 z 11. decembra 2013 o zriadení programu pre životné prostredie a ochranu klímy (LIFE) a o zrušení nariadenia (ES) č. 614/2007

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Kontrola vhodnosti právnych predpisov EÚ o ochrane prírody
                  1
                preukázala jasnú potrebu zintenzívniť financovanie ochrany prírody v EÚ. Ochranné opatrenia financované z programu LIFE, jediného finančného nástroja EÚ zameraného výlučne na ochranu životného prostredia a opatrenia v oblasti klímy, za posledných 25 rokov hrajú kľúčovú úlohu pri ochrane prírody v celej EÚ. Program LIFE pôsobí aj ako katalyzátor ďalšieho financovania ochrany prírody okrem iného tým, že uľahčuje začlenenie politiky v oblasti ochrany prírody a biodiverzity do ostatných politík EÚ. V opatrení č. 8 písm. b) Akčného plánu pre ľudí, prírodu a hospodárstvo
                  2
                sa preto vyzýva na navýšenie rozpočtových zdrojov pridelených na projekty podporované prostredníctvom grantov na opatrenia na ochranu prírody a biodiverzity v rámci programu LIFE. 
            
            
               V článku 9 ods. 3 nariadenia Európskeho parlamentu a Rady (EÚ) č. 1293/2013 z 11. decembra 2013 o zriadení programu pre životné prostredie a ochranu klímy (LIFE) a o zrušení nariadenia (ES) č. 614/2007
                  3
                (ďalej len „nariadenie o programe LIFE“) sa stanovuje, že minimálne 55 % rozpočtových zdrojov pridelených na projekty podporované prostredníctvom grantov na opatrenia sa vyčlení na projekty na ochranu prírody a biodiverzity. Komisia je podľa článku 9 ods. 4 splnomocnená prijať delegovaný akt s cieľom zvýšiť tento percentuálny podiel najviac o 10 %, čím vznikne nové minimum na úrovni 60,5 % rozpočtových zdrojov, ktoré sa majú vyčleniť na projekty na ochranu prírody a biodiverzity. Podmienkou takéhoto zvýšenia je, aby celkové finančné prostriedky požadované počas dvoch po sebe idúcich rokov formou návrhov, ktoré patria do prioritnej oblasti „príroda a biodiverzita“ a spĺňajú minimálne požiadavky na kvalitu, presiahli o viac ako 20 % zodpovedajúcu sumu vypočítanú za dva roky, ktoré uvedenému dvojročnému obdobiu predchádzali.
            
            
               Táto podmienka je splnená, keďže finančné prostriedky požadované formou navrhovaných projektov v rámci prioritnej oblasti „príroda a biodiverzita“ spĺňajúcich minimálne požiadavky na kvalitu v rokoch 2014 a 2015 presiahli o vyše 63 % celkové finančné prostriedky požadované na navrhované projekty v oblasti „príroda a biodiverzita“ spĺňajúce minimálne požiadavky na kvalitu v rokoch 2012 a 2013. 
            
            
               Výpočet zohľadňuje všetky návrhy pilotných projektov, demonštračných projektov, projektov využívajúcich osvedčené postupy, prípravných projektov, projektov technickej pomoci a integrovaných projektov patriacich do prioritnej oblasti „príroda a biodiverzita“ z výziev v rokoch 2014 a 2015 s požadovanými počtami bodov, ktoré dosiahli minimálny celkový počet 55 bodov, ktorý predstavoval uplatniteľnú minimálnu požiadavku na kvalitu. Počas dvoch predchádzajúcich rokov 2012 a 2013 všetky projekty v oblasti „príroda a biodiverzita“ s požadovaným počtom bodov vo všetkých kritériách spĺňali minimálne požiadavky na kvalitu
                  4
               . 
            
            
               Z hľadiska rozpočtu je toto zvýšenie na programovej úrovni neutrálne, ide len o presun medzi prioritnými oblasťami. Zvýšenie minimálnych zdrojov, ktoré sa majú vyčleniť na projekty ochrany prírody a biodiverzity, by na roky 2018 – 2020 predstavovalo zhruba 46,7 milióna EUR a na všetky činnosti zamerané na prírodu a biodiverzitu spolu asi 55,4 milióna EUR.
            
            
            
               2.KONZULTÁCIE PRED PRIJATÍM AKTU
            
            
               1.Prípravné práce vrátane konzultácií so zainteresovanými stranami
            
            
               Potreba zvýšiť financovanie prostredníctvom projektov programu LIFE v oblasti ochrany prírody a biodiverzity sa potvrdila nasledujúcimi dokumentmi, ktoré prešli procesom rozsiahlych konzultácií.
            
            
               a)Kontrola vhodnosti smernice o ochrane vtáctva a smernice o ochrane biotopov
            
            
               Kontrola vhodnosti smernice o ochrane vtáctva a smernice o ochrane biotopov zahŕňala rozsiahle zhromažďovanie dôkazov a konzultácie s mnohými zainteresovanými stranami na úrovniach členských štátov a EÚ vrátane 12-týždňovej verejnej konzultácie, ktorá vzbudila bezprecedentný záujem, o čom svedčí vyše 552 000 reakcií. Jedným z hlavných zistení tejto kontroly je, že obmedzená dostupnosť financovania je naďalej vnímaná ako výrazný (negatívny) vplyv na implementáciu, keďže všetky požadované činnosti si vyžadujú čas a primerané financovanie
                  5
               . V celej kontrole vhodnosti sa vyzdvihuje význam programu LIFE pre implementáciu sústavy Natura 2000 a zdôrazňuje, že okrem prostriedkov prideľovaných v rámci programu LIFE nedochádza k vyčleňovaniu finančných prostriedkov na prírodu a biodiverzitu v rámci rôznych iných fondov EÚ a vnútroštátne spolufinancovanie podľa všetkého nedokáže pokryť zostávajúci schodok. Kontrola vhodnosti smernice o ochrane vtáctva a smernice o ochrane biotopov viedla k prijatiu spomínaného Akčného plánu pre ľudí, prírodu a hospodárstvo.
            
            
               b)Hodnotenie v polovici trvania stratégie EÚ v oblasti biodiverzity do roku 2020
                  6
               
            
            
               Väčšina faktických informácií použitých v tomto hodnotení v polovici trvania pochádza z procesu konzultácií, ktorý sa uskutočnil v tejto súvislosti (napr. zasadnutia riaditeľov pre ochranu prírody a koordinačnej skupiny pre biodiverzitu a ochranu prírody, v ktorých sú zastúpené členské štáty a kľúčové skupiny zainteresovaných strán)
                  7
               .
            
            
               V uvedenom hodnotení v polovici trvania sa potvrdzuje skutočnosť, že projekty programu LIFE zamerané na ochranu prírody a biodiverzity predstavujú účinné nástroje na zlepšenie ochrany prírody a biodiverzity.
            
            
               c)Externá a nezávislá štúdia na podporu hodnotenia programu LIFE v polovici trvania
                  8
               
            
            
               Externé a nezávislé hodnotenie v polovici trvania uskutočnené v období medzi marcom 2016 a januárom 2017 sa opieralo o
            
            
               nástroje na posúdenie kvality vrátane sekundárneho výskumu založeného na dostupných dokumentoch, rozhovorov, prieskumov medzi zainteresovanými stranami a verejných konzultácií, ktoré prebiehali 12 týždňov
                  9
               , a 
            
         
         
            
               nástroje kvantitatívneho posúdenia založené na databáze ukazovateľov a databáze projektov programu LIFE, ktorá zahŕňa predovšetkým projekty programu LIFE+, ako aj o nástroje na spracovanie údajov určené na riadenie návrhov a projektov v rámci programu LIFE.
            
            
               Zdôrazňuje sa v ňom, že v rámci programu LIFE je pridaná hodnota EÚ najvýznamnejšia v projektoch v oblasti „príroda“
                  10
                a v integrovaných projektoch, ktoré pokrývajú dva podprogramy pre životné prostredie a ochranu klímy. Tento aspekt sa odporúča zohľadniť pri uskutočňovaní prípadných zmien v prideľovaní finančných príspevkov v rámci tohto programu.
            
            
               d)Osobitné prípravné práce
            
            
               Zvýšenie rozpočtu programu LIFE o 10 % na projekty na ochranu prírody a biodiverzity pri zachovaní nezmeneného celkového objemu rozpočtových prostriedkov na program LIFE sa oznámilo v opatrení č. 8 písm. b) Akčného plánu pre ľudí, prírodu a hospodárstvo, ktoré vychádza z kontroly vhodnosti smernice o ochrane vtáctva a smernice o ochrane biotopov. 
            
            
               Podmienka týkajúca sa splnomocnenia stanovená v článku 9 ods. 4 nariadenia o programe LIFE na prijatie delegovaného aktu s cieľom zvýšiť pridelené rozpočtové zdroje pre granty na opatrenia na projekty na ochranu prírody a biodiverzity najviac o 10 % sa týka skutočne zaznamenaného zvýšenia dopytu po finančných prostriedkoch zo strany kvalitatívne uspokojivých návrhov projektov. Podmienka ako taká počíta s analýzou dopytu
                  11
               . Vzhľadom na uvedené konzultácie a jasné zvýšenie dopytu po finančných prostriedkoch požadovaných na projekty v rámci prioritnej oblasti „príroda a biodiverzita“ sa tak potvrdila požiadavka na zvýšenie možností financovania zo strany príslušných zainteresovaných strán. 
            
            
               e)Využívanie expertízy
            
            
               Kontrola vhodnosti smernice o ochrane vtáctva a smernice o ochrane biotopov
                  12
                a externá a nezávislá správa o hodnotení v polovici trvania programu LIFE sa vykonali za podpory nezávislých externých odborníkov. 
            
            
               Konečný návrh tohto delegovaného aktu sa poskytol odborníkom z členských štátov prostredníctvom spoločnej expertnej skupiny – GR pre životné prostredie a GR pre oblasť klímy – LIFE 2014 – 2020
                  13
                v období od 4. do 18. októbra 2017.
            
            
               2.Regulačná vhodnosť a zjednodušenie
            
            
               Návrh je z hľadiska zjednodušenia neutrálny, keďže sa ním len zvyšuje rozpočet na projekty v rámci jednej prioritnej oblasti a znižuje v rámci inej.
            
            
               3.PRÁVNE PRVKY DELEGOVANÉHO AKTU
            
            
               1.Právny základ
            
            
               Právnym základom predloženého delegovaného aktu je článok 9 ods. 4 v spojení s odsekom 3 nariadenia o programe LIFE. V článku 9 ods. 4 nariadenia o programe LIFE sa stanovuje: „Komisia je splnomocnená v súlade s článkom 29 prijať delegované akty s cieľom zvýšiť percentuálny podiel uvedený v odseku 2 tohto článku najviac o 10 %, a to za predpokladu, že celkové finančné prostriedky požadované počas dvoch po sebe idúcich rokov formou návrhov, ktoré patria do prioritnej oblasti „príroda a biodiverzita“ a spĺňajú minimálne požiadavky na kvalitu, presahujú o viac než 20 % zodpovedajúcu sumu vypočítanú na dva roky, ktoré uvedenému dvojročnému obdobiu predchádzali.“ Vzhľadom na splnenie podmienok stanovených v tomto ustanovení, na jasnú potrebu dodatočného financovania v oblasti prírody a biodiverzity zdôraznenú nedávnou kontrolou vhodnosti právnych predpisov o ochrane prírody a na mimoriadne významnú pridanú hodnotu EÚ pri projektoch v oblasti „príroda“ vyzdvihnutú v externej a nezávislej štúdii na podporu hodnotenia programu LIFE v polovici trvania sa navrhuje zvýšenie.
            
            
               2.Ďalšie právne aspekty
            
            
               Vzhľadom na jednoznačné splnenie explicitných a jasných požiadaviek právneho základu nie je potrebné zohľadňovať ďalšie právne aspekty.
            
            
               4.VPLYV NA ROZPOČET 
            
            
               Mení sa finančný plán podprogramu „Životné prostredie“. Tieto zmeny sú rozpočtovo neutrálne. Financovanie biodiverzity a ochrany prírody (rozpočtový článok 07 02 02) sa zvyšuje o sumu približne 55,4 milióna EUR na roky 2018 – 2020. Zodpovedajúce zníženie sa týka rozpočtových článkov 07 02 01 Životné prostredie a efektívne využívanie zdrojov (ENV) a 07 02 03 Správa a informovanie v oblasti životného prostredia (GIE)
                  14
               . 
            
            
               Napriek poklesu, ktorý sa dotýka rozpočtových článkov pre ENV a GIE, sa neočakáva, že zaniknú možnosti financovania pre projekty zodpovedajúce týmto rozpočtovým článkom. Spôsobujú to dva zmierňujúce faktory:
            
            
               Celkový rozpočet na projekty programu LIFE sa v rokoch 2018 – 2020 každoročne zvyšuje. 
            
            
               Podľa článku 20 ods. 1 písm. c) nariadenia o programe LIFE sa miera spolufinancovania väčšiny projektov v oblasti životného prostredia a efektívneho využívania zdrojov a v oblasti správy a informovania v oblasti životného prostredia v rokoch 2018 – 2020 zníži zo 60 na 55 %. Z toho vyplýva, že celkový príspevok EÚ na projekty programu LIFE sa síce zníži, no celková suma investovaná do týchto projektov pravdepodobne zostane stabilná alebo sa zvýši.
            
         
         
            
            
               Tabuľka I
            
            
               Výpočet zvýšeného dopytu v oblasti „príroda a biodiverzita“ v rokoch 2014 a 2015 v porovnaní s dopytom v rokoch 2012 a 2013. 
            
            
                     
                        Celkové finančné prostriedky požadované počas dvoch po sebe idúcich rokov formou návrhov, ktoré patria do prioritnej oblasti „príroda a biodiverzita“ a spĺňajú minimálne požiadavky na kvalitu, v porovnaní so zodpovedajúcou sumou na dva predchádzajúce roky (článok 9 ods. 4 nariadenia o programe LIFE) 
                     
                     
                        Podľa viacročného pracovného plánu programu LIFE na roky 2014 - 2017, ktorý sa vzťahuje na referenčné roky 2014 a 2015, znamená formulácia „spĺňajú minimálne požiadavky na kvalitu“ návrhy, ktoré dosiahli požadovaný počet bodov vo všetkých hodnotených kritériách a minimálny celkový počet 55 bodov. Podľa pravidiel programu LIFE+ vzťahujúcich sa na dva predchádzajúce roky 2012 a 2013 táto formulácia znamená, že návrhy museli dosiahnuť požadovaný počet bodov vo všetkých hodnotených kritériách. Minimálny celkový počet bodov sa nestanovil.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Roky 
                     
                  
                  
                     
                        Suma v eurách
                     
                  
                  
                     
                         Projekty v oblasti „príroda a biodiverzita“
                     
                  
               
                     
                        2014
                     
                     
                     
                     
                  
                  
                     
                        258 214 681
                     
                  
                  
                     
                        Tradičné pilotné projekty, demonštračné projekty a projekty využívajúce najlepšie postupy, ktoré patria do prioritnej oblasti „príroda a biodiverzita“
                     
                  
               
                     
                  
                  
                     
                        33 385 324
                     
                  
                  
                     
                        Integrované projekty, ktoré patria do prioritnej oblasti „príroda a biodiverzita“
                     
                  
               
                     
                  
                  
                     
                        238 149
                     
                  
                  
                     
                        Projekty technickej pomoci, ktoré patria do prioritnej oblasti „príroda a biodiverzita“
                     
                  
               
                     
                  
                  
                     
                        1 614 641
                     
                  
                  
                     
                        Prípravné projekty, ktoré patria do prioritnej oblasti „príroda a biodiverzita“
                     
                  
               
                     
                        2015
                     
                     
                     
                     
                  
                  
                     
                        255 482 202
                     
                  
                  
                     
                        Tradičné pilotné projekty, demonštračné projekty a projekty využívajúce najlepšie postupy, ktoré patria do prioritnej oblasti „príroda a biodiverzita“
                     
                  
               
                     
                  
                  
                     
                        33 985 434
                     
                  
                  
                     
                        Integrované projekty, ktoré patria do prioritnej oblasti „príroda a biodiverzita“
                     
                  
               
                     
                  
                  
                     
                        100 000
                     
                  
                  
                     
                        Projekty technickej pomoci, ktoré patria do prioritnej oblasti „príroda a biodiverzita“
                     
                  
               
                     
                  
                  
                     
                        569 330
                     
                  
                  
                     
                        Prípravné projekty, ktoré patria do prioritnej oblasti „príroda a biodiverzita“
                     
                  
               
                     
                        Celkové financie v 2014 a 2015
                     
                  
                  
                     
                        583 589 761
                     
                  
                  
                     
                        Dopyt prostredníctvom návrhov projektov, ktoré patria do prioritnej oblasti „príroda a biodiverzita“
                     
                  
               
                     
                  
                  
                     
                  
                  
                     
                  
               
                     
                        Roky 
                     
                  
                  
                     
                        Suma v eurách
                     
                  
                  
                     
                        Projekty v oblasti „príroda a biodiverzita“
                     
                  
               
                     
                        2012
                     
                     
                  
                  
                     
                        148 649 749
                     
                  
                  
                     
                        Projekty v oblasti „príroda“
                     
                  
               
                     
                  
                  
                     
                        11 765 589
                     
                  
                  
                     
                        Projekty v oblasti „biodiverzita“
                     
                  
               
                     
                        2013
                     
                     
                  
                  
                     
                        175 325 617
                     
                  
                  
                     
                        Projekty v oblasti „príroda“
                     
                  
               
                     
                  
                  
                     
                        22 056 955
                     
                  
                  
                     
                        Projekty v oblasti „biodiverzita“
                     
                  
               
                     
                        Celkové financie v 2012 a 2013
                     
                  
                  
                     
                        357 797 910
                     
                  
                  
                     
                        Príslušná suma zodpovedajúca dopytu prostredníctvom navrhovaných projektov programu LIFE + v oblasti prírody a biodiverzity 
                     
                  
               
                     
                  
                  
                     
                  
                  
                     
                  
               
                     
                        Rozdiel medzi dopytom v dvoch po sebe nasledujúcich rokoch 2014 a 2015 oproti dopytu v dvoch predchádzajúcich rokoch 2012 a 2013
                     
                  
               
                     
                        Celkový rozdiel v EUR
                     
                  
                  
                     
                        225 791 851
                     
                  
                  
                     
                        Zvýšenie dopytu v rokoch 2014 a 2015 oproti dopytu zaznamenanému v rokoch 2012 a 2013
                     
                  
               
                     
                        Celkový rozdiel v %
                     
                  
                  
                     
                        63 %
                     
                  
                  
                     
                         
                     
                  
               
            
               Tabuľka II
            
            
               Finančný plán na roky 2014 – 2020 pre rozpočtové články 07 02 01, 07 02 02 a 07 02 03
            
            
                     
                        Riadok
                     
                  
                  
                     
                        Opis
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Prispievanie k ekologickejšiemu hospodárstvu, ktoré efektívnejšie využíva zdroje, a k rozvoju a vykonávaniu politiky a právnych predpisov Únie v oblasti životného prostredia (ENV)
                     
                  
                  
                     
                        107 206 163
                     
                  
                  
                     
                        120 670 000
                     
                  
                  
                     
                        128 831 000
                     
                  
                  
                     
                        139 399 233
                     
                  
                  
                     
                        140 778 000
                     
                  
                  
                     
                        148 835 000
                     
                  
                  
                     
                        155 195 200
                     
                  
               
                     
                        07 02 02
                     
                  
                  
                     
                        Zastavenie a zvrátenie straty biodiverzity (NAT)
                     
                  
                  
                     
                        139 446 000
                     
                  
                  
                     
                        147 832 750
                     
                  
                  
                     
                        157 206 000
                     
                  
                  
                     
                        165 584 150
                     
                  
                  
                     
                        200 092 250
                     
                  
                  
                     
                        211 620 000
                     
                  
                  
                     
                        220 844 000
                     
                  
               
                     
                        07 02 03
                     
                  
                  
                     
                        Podpora lepšieho riadenia v oblasti životného prostredia a informovanosti na všetkých úrovniach (GIE)
                     
                  
                  
                     
                        37 755 415
                     
                  
                  
                     
                        51 493 000
                     
                  
                  
                     
                        55 683 358
                     
                  
                  
                     
                        59 383 000
                     
                  
                  
                     
                        45 180 000
                     
                  
                  
                     
                        47 769 000
                     
                  
                  
                     
                        50 428 300
                     
                  
               
            
            
               DELEGOVANÉ NARIADENIE KOMISIE (EÚ) …/…
            
            
               z 16. 11. 2017
            
            
               o zvýšení percentuálneho podielu rozpočtových zdrojov pridelených na projekty podporované formou grantov na opatrenia v rámci podprogramu „Životné prostredie“ vyhradeného na projekty na ochranu prírody a biodiverzity podľa článku 9 ods. 4 nariadenia Európskeho parlamentu a Rady (EÚ) č. 1293/2013 z 11. decembra 2013 o zriadení programu pre životné prostredie a ochranu klímy (LIFE) a o zrušení nariadenia (ES) č. 614/2007
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 1293/2013 z 11. decembra 2013 o zriadení programu pre životné prostredie a ochranu klímy (LIFE) a o zrušení nariadenia (ES) č. 614/2007
                  15
               , a najmä na jeho článok 9 ods. 4,
            
            
               keďže:
            
            
               (1)Sú splnené podmienky na zvýšenie percentuálneho podielu rozpočtových zdrojov vyčlenených na projekty na ochranu prírody a biodiverzity uvedené v článku 9 ods. 3 nariadenia o programe LIFE najviac o 10 %, nakoľko celkové finančné prostriedky požadované počas dvoch po sebe idúcich rokov formou návrhov, ktoré patria do prioritnej oblasti „príroda a biodiverzita“ a spĺňajú minimálne požiadavky na kvalitu, presahujú o viac než 20 % zodpovedajúcu sumu vypočítanú na dva roky, ktoré uvedenému dvojročnému obdobiu predchádzali.
            
            
               (2)Vzhľadom na závery kontroly vhodnosti smerníc o ochrane prírody
                  16
                týkajúce sa potreby rozšíriť dostupnosť financovania s cieľom zlepšiť vykonávanie týchto smerníc, ako aj opatrenia č. 8 z Akčného plánu Komisie pre ľudí, prírodu a hospodárstvo
                  17
                sa Komisia rozhodla zvýšiť percentuálny podiel vo výške 55 % rozpočtových zdrojov pridelených na projekty podporované prostredníctvom grantov na opatrenia v rámci podprogramu „Životné prostredie“, ktoré patria do prioritnej oblasti „príroda a biodiverzita“.
            
         
         
            
               (3)Neočakáva sa, že zvýšenie percentuálneho podielu rozpočtových zdrojov na prioritnú oblasť „príroda a biodiverzita“ povedie k redukcii zdrojov vyčlenených na projekty financované v rámci iných prioritných oblastí podprogramu „Životné prostredie“, a to z dôvodu plánovaného zvýšenia ročného finančného krytia na vykonávanie programu LIFE v rokoch 2018 – 2020 a zníženia miery spolufinancovania EÚ zo 60 na 55 % v prípade väčšiny grantov na opatrenia patriacich do iných prioritných oblastí,
            
            
               PRIJALA TOTO NARIADENIE:
            
            
               Článok 1
            
            
               V článku 9 nariadenia o programe LIFE sa odsek 3 nahrádza takto: „Minimálne 60,5 % rozpočtových zdrojov pridelených na projekty podporované prostredníctvom grantov na opatrenia v rámci podprogramu „Životné prostredie“ sa vyčlení na projekty na ochranu prírody a biodiverzity.“
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 16. 11. 2017
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Pracovný dokument útvarov Komisie SWD(2016) 472 final zo 16. decembra 2016 – Kontrola vhodnosti právnych predpisov EÚ o ochrane prírody (smernica o ochrane vtáctva, smernica o ochrane biotopov): smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva a smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (ďalej len „dokument o kontrole vhodnosti“, s. 39). 
               
               
                  
                     (2)
                  
                        COM(2017) 198 final z 27. apríla 2017 – Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov Akčný plán pre ľudí, prírodu a hospodárstvo, s. 7, 
                  http://ec.europa.eu/environment/nature/legislation/fitness_check/action_plan/communication_en.pdf
                  . 
               
               
                  
                     (3)
                  
                        Ú. v. EÚ L 347, 20.12.2013, s. 185.
               
               
                  
                     (4)
                  
                        Výpočet sa uvádza v tabuľke I.
               
               
                  
                     (5)
                  
                        Dokument o kontrole vhodnosti, s. 19 – 20, príloha 2 k dokumentu o kontrole vhodnosti, s. 101 – 113.
               
               
                  
                     (6)
                  
                        Správa Komisie Európskemu parlamentu a Rade COM(2015) 478 final z 2. 10. 2015, Hodnotenie v polovici trvania stratégie EÚ v oblasti biodiverzity do roku 2020.
               
               
                  
                     (7)
                  
                        Hodnotenie v polovici trvania stratégie EÚ v oblasti biodiverzity do roku 2020, odsek 94.
               
               
                  
                     (8)
                  
                        Podpora externej a nezávislej správy o hodnotení v polovici trvania programu LIFE, záverečná správa, Ecorys, marec 2017 (ďalej len „externé a nezávislé hodnotenie v polovici trvania“), https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm. 
               
               
                  
                     (10)
                  
                        S. 38 a nasl., 50 – 53, 350 a nasl.
               
               
                  
                     (11)
                  
                        Pozri tabuľku I.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1.
                        
               
               
                  
                     (14)
                  
                        Bližšie podrobnosti sa uvádzajú v tabuľke II.
               
               
                  
                     (15)
                  
                        Ú. v. EÚ L 347, 20.12.2013, s. 185, ďalej len „nariadenie o programe LIFE“. 
               
               
                  
                     (16)
                  
                        SWD(2016) 472 final [Pracovný dokument útvarov Komisie: Kontrola vhodnosti právnych predpisov EÚ o ochrane prírody (smernica o ochrane vtáctva a smernica o ohrane biotopov)].
               
               
                  
                     (17)
                  
                        COM(2017) 198 final a SWD(2017) 139 final (Akčný plán EÚ pre prírodu, ľudí a hospodárstvo).